KEURUSRASTIT 2014 , KEURUUN KISAILIJAT RY

KILPAILUOHJEET
Kilpailussa noudatetaan SSL:n lajisääntöjä ja järjestäjän ohjeita.

KILPAILUJEN JOHTO
Kilpailunjohtaja Janne Mörsky
Ratamestarit Juhani Kiltinen ja Lasse Myllyaho
TR-, RR- ja nuorten radat Eeva-Liisa Teivaanmäki
Tulospalvelu Ville Mörsky, Matti Mörsky ja Oskari Alamäki
Valvoja Seppo Nieminen, HU – lasten radat Pauli Nokelainen
Tuomarineuvosto pj. Ilpo Liimatainen jäsenet _________________________

KARTTA 
Kartan mittakaava on 1:10 000. Käyräväli on 5m. Kartta on päivitetty 4/2014 Koko A4. RR- ja TR-radoilla max. A4-koko.

MAASTO 
Maasto on tyypillistä keskisuomalaista hakkuualueiden rikkomaa kangasmaastoa, jossa kolme isompaa mäkialuetta ja isohko suoalue. Kulkukelpoisuus on eteläosissa pääasiassa hyvää, muualla paikoin hakkuujäte hidastaa etenemistä. 
KIELLETTYJÄ ALUEITA on muutamia istutettuja aukkoja , katso mallikartta
LEVEÄ OJA RATOJEN LOPUSSA – YLITYSPAIKKA MERKITTY
RASTIT : Samanlaisia rastipisteitä lähekkäin, tarkista koodi huolellisesti.
KILPAILUKESKUS TULOTIEN PÄÄSSÄ – VARO LIIKENNETTÄ !!!
LÄHTÖPAIKOILLE KULKU EHDOTTOMASTI TIEN REUNASSA

OPASPAALU JA MALLIRASTI
Opaspaalu ja mallirasti ovat kilpailukeskuksessa.

INFO sijaitsee kilpailukeskuksessa päärakennuksen yhteydessä. 

RASTIRALLIIN ja KUNTOSARJAAN ilmoittaudutaan infossa, maksu 5/10 € tai Keuki:n Oravapassilla. Jokainen rallaaja ja kuntoilija saa nimellisen rintalapun, jolla järjestäjä osaa lähettää osanottajan nollaleimasimesta ja ohjaa ns. iltarastimaaliin. Katso Rastirallin erillisohjeet alempana kilpailuohjeessa. Tulokset tulevat illalla nettisivuille.

VUOKRA-EMITIT lunastetaan infosta, hinta 4€. Vuokrakorttien palautus myös infoon, maalissa ei kerätä vuokrakortteja pois. Palauttamatta jääneestä vuokrakortista peritään 50€.

TARVIKKEET
Kartta on muovikotelossa. Rastimääritteet ovat painettuina karttoihin, irrallisia määritteitä ei ole. 
Rintanumerot on käytössä kaikissa sarjoissa. Rintanumerot ovat kilpailukeskuksessa, tulostaulun läheisyydessä. Kuntosarjassa infosta nimellinen rintanumero.

Emit-tarkistusliuskat ovat lähtöpaikoilla. Pahviliuska ei ole pakollinen, mutta siihen jää varmistusjälki leimasimista rasteilla siltä varalta, että emit-kortin sähköinen muisti ei toimi.

Vääristä EMIT-numeroista seuraa yleensä hylkäys, jos uutta numeroa ei ole ilmoitettu järjestäjälle !

LÄHDÖT (KLO 11.00 ALKAEN)

Lähtö 1. Sarjat H/D16 ja ylöspäin (PAITSI KUNTOSARJA)
Matkaa lähtöön kilpailukeskuksesta n. 0,6 km. Opastus alkaa opaspaalulta. 
Lähdössä kartan saa ottaa lähtöhetkellä

Lähtö 2. Matka n. 0,8 km. Opastus alkaa opaspaalulta. Lähtö 2 on lähtö 1:n jälkeen saman opastuksen varrella.
Sieltä lähtevät sarjat: H/D14, H/D13, H/D12, H/D12TR, H/D10RR sekä RASTIRALLI sekä KUNTOSARJA.
•	RASTIMÄÄRITTEET ovat kartassa (myös TR-radoilla). 
•	LÄHDÖSSÄ  RR-SARJA saa kartan 2 min. ennen lähtöä ja muut alle 14v 1min. ennen lähtöä.

Rastireittirata (samalla Rastiralli) on merkitty valkoisella yhtenäisellä siimarilla.
RASTIREITIN VIIMEISELTÄ RASTILTA RR6 ON TULTAVA VIITOITUSTA PITKIN MAALIIN.

RASTIRALLIN LÄHDÖT KLO 11.35-12.30 LÄHTÖ 2:STA
Rastiralliin infossa ilmoittautuneet saavat NIMELLISEN RINTANUMERON, jolla pääsevät lähdöstä kiertämään Rastireitti-radan lähtö 2:n kilpasarjalaisten jälkeen (rintanumeroa ei tarvitse palauttaa maalissa). Rastirallissa voi käyttää samaa emit-korttia, jota on käytetty kilpailussa. Uusia emit-kortteja saa vuokrattua infosta.

Rastirallilaiset voivat kiertää radan yhdessä vanhempien tai kaverin kanssa. Rastirallilaiset tulevat samaan maaliin kuin kilpasarjat, mutta maalissa rastirallilaisilla on oma emit-lukupiste. 
Järjestäjät ohjaavat NIMELLISEN RINTANUMERON perusteella maaliintulijat oikealle lukupisteelle ja kirjaavat nimen tietokoneelle.

MAALI 
Maalissa on maalileimaus, jonka jälkeen erillinen leimanpurku ja -tarkistuspiste. Rintanumerot palautetaan maalissa itse keräilylaatikkoon.
Keskeyttäneet ilmoittautuvat maalissa.

PUKEUTUMINEN, PESU JA WC:T
Pukeutuminen ja WC-tilat ovat kilpailukeskuksessa, opastus opaspaalulta. Pesu Keuruun Uimahallilla, sisäämeno länsiovesta. Sijainti on keskusurheilukentän lounaisreunassa, käynti länsipäädystä. Siellä on myös 100 v. Valokuvanäyttely.
SUUNNISTUSKENGILLÄ EI SISÄLLE.

KAHVILA
Kahvio on kilpailukeskuksessa.

ENSIAPU
Ensiapupiste on kilpailukeskuksessa sisätiloissa. Keuruun Terveyskeskuksen päivystys sunnuntaisin klo 10-16.

PYSÄKÖINTI
Kilpailijoiden pysäköinti kilpailukeskuksessa. 
Ei pysäköintimaksua.

PALKINNOT
Palkinnot jaetaan kilpailukeskuksessa kuulutuksen mukaan. RR-sarjoissa palkitaan kaikki kilpailijat.

TERVETULOA KEURUUN RASTEILLE!
KEURUUN KISAILIJAT